3. ลักษณะการประกอบธุรกิจ

3.1 ประวัติความเป็นมา การเปลี่ยนแปลง และพัฒนาการที่สำคัญ

บริษัท ซิมโฟนี่ คอมมูนิเคชั่น จำกัด (มหาชน) ก่อตั้งโดยทีมผู้บริหาร
ซึ่งเป็นผู้เชี่ยวชาญในสายธุรกิจโทรคมนาคม มีประสบการณ์กว่า 20 ปี
จดทะเบียนจัดตั้งบริษัทเมื่อวันที่ 24 พฤศจิกายน 2548 และแปรสภาพเป็นบริษัทมหาชนเมื่อวันที่ 6
พฤษภาคม 2553
บริษัทประกอบธุรกิจเป็นผู้ให้บริการวงจรสื่อสารความเร็วสูงโดยเน้นการใช้โครงข่ายเคเบิ้ลใยแก้วนำแสงเป็นโครงข่ายหลัก
และให้บริการเกี่ยวเนื่องอื่นๆ เช่น การบริหารจัดการโครงข่ายเคเบิ้ลใยแก้วนำแสงปลายทาง
การบริการโครงข่าย และการติดตั้งอุปกรณ์

บริษัทได้รับใบอนุญาตประกอบกิจการโทรคมนาคมแบบที่สอง ประเภทมีโครงข่ายเป็นของตนเอง
เป็นรายแรกในประเทศไทย เมื่อวันที่ 15 มิถุนายน 2549 โดยใบอนุญาตมีระยะเวลา 15 ปี
และเริ่มให้บริการเชิงพาณิชย์ในเดือน มีนาคม 2550 ภายใต้ แบรนด์ “Symphony”
รวมทั้งเป็นรายแรกในประเทศไทยที่เข้าร่วมเป็นสมาชิกของ Metro Ethernet Forum (MEF)
ซึ่งเป็นองค์กรที่มีทั้งผู้ผลิตและผู้ให้บริการในระดับชั้นนำของโลกที่ร่วมกันกำหนดแนวทางการพัฒนามาตรฐานเทคโนโลยีทางด้านต่างๆที่เกี่ยวข้องกับเทคโนโลยี
Ethernet และส่งเสริมการใช้เทคโนโลยี Ethernet ให้แพร่หลาย

นอกจากนี้
บริษัทมีวัตถุประสงค์ที่จะรองรับความต้องการของลูกค้าที่เพิ่มมากขึ้นในการเชื่อมต่อการใช้งานวงจรความเร็วสูงไปยังต่างประเทศ
ในปี 2554 บริษัทจึงดำเนินการจนได้รับใบอนุญาตประกอบกิจการโทรคมนาคมแบบที่สาม
เพื่อให้บริการวงจรเช่าส่วนบุคคลระหว่างประเทศ (International Private Leased
Circuit: IPLC) ใบอนุญาตเพื่อให้บริการอินเทอร์เน็ตเกตเวย์ระหว่างประเทศ
(International Internet Gateway: IIG) และบริการชุมสายอินเทอร์เน็ต (National
Internet Exchange: NIX) แบบที่สอง และได้รับอนุญาตให้ใช้เทคโนโลยี Wi-Fi
เพิ่มเติมจากโครงข่ายเดิมตามใบอนุญาตประกอบกิจการโทรคมนาคม แบบที่สอง
ประเภทมีโครงข่ายเป็นของตนเองฉบับเดิม

ทั้งนี้พัฒนาการที่สำคัญของบริษัทสามารถสรุปรายละเอียดพอสังเขปดังนี้

+-------+--------------------------------------------------------------+
|       | พัฒนาการที่สำคัญ                                                 |
+=======+==============================================================+
| พ.ย.  | ก่อตั้งและจดทะเบียนเป็นบริษัทจำกัด มีทุนจดทะเบียน 1 ล้านบาท              |
| 2548  |                                                              |
+-------+--------------------------------------------------------------+
| มิ.ย.  | ได้รับใบอนุญาตประกอบกิจการโทรคมนาคมแบบที่สอง ที่มีโครงข่ายของตนเอง     |
| 2549  | มีอายุใบอนุญาต 15 ปี                                             |
+-------+--------------------------------------------------------------+
| มี.ค   |   เปิดให้บริการ Ready Ethernet, Metro Ethernet และ TDM          |
| 2550  |   ภายใต้แบรนด์ “Symphony”                                      |
|       |   ด้วยบริการวงจรสื่อสารความเร็วสูงพร้อมใช้งานสำหรับอาคารสำนักงาน       |
|       |   ขนาดใหญ่ในกรุงเทพฯ                                           |
+-------+--------------------------------------------------------------+
| ต.ค.  | เป็นผู้ได้รับใบอนุญาตประกอบกิจการโทรคมนาคม                          |
| 2550  | ที่ดำเนินการขออนุมัติแผนผังลักษณะการติดตั้งและเดินสายเคเบิ้ลใยแก้วนำแสง     |
|       | และได้รับความเห็นชอบให้เป็นผู้มีสิทธิแห่งทาง (Right of Way) ตาม ม.39    |
|       | วรรคหนึ่ง แห่งพ.ร.บ.การประกอบกิจการโทรคมนาคม พ.ศ 2544 จาก กทช.   |
|       | เป็นรายแรก                                                    |
+-------+--------------------------------------------------------------+
| พ.ย.  | ได้รับสิทธิจาก บมจ.ระบบขนส่งมวลชนกรุงเทพ (BTS)                     |
| 2550  | ให้สามารถติดตั้งพาดสายเคเบิ้ลใยแก้วนำแสง                            |
|       | ตลอดแนวช่องรางบนทางยกระดับของรถไฟฟ้าบีทีเอส                       |
|       | เพื่อจัดสร้างโครงข่ายการให้บริการแก่ผู้ใช้บริการได้                       |
+-------+--------------------------------------------------------------+
| มี.ค.  |   เปิดให้บริการลูกค้าองค์กรด้วยวงจรขนาดใหญ่ความเร็วสูงมากระดับ SDH      |
| 2551  |   และบริการ Ethernet over SDH (EoSDH)                         |
+-------+--------------------------------------------------------------+
| ก.ย.  |   ได้รับสิทธิจากการไฟฟ้านครหลวง (กฟน.)                            |
| 2551  |   ให้สามารถใช้สิทธิแห่งทางในการพาดสายเคเบิ้ลใยแก้วนำแสง บนเสาไฟฟ้าของ |
|       |   กฟน. เพื่อการจัดให้บริการไปยังผู้ใช้บริการในพื้นที่กรุงเทพฯ ได้ ทั้งนี้        |
|       |   ภายใต้สัญญาใช้บริการโครงข่ายระบบเส้นใยแก้วนำแสงกับกฟน. เป็นระยะเวลา |
|       |   3 ปี ซึ่งบริษัทได้นำโครงข่ายของกฟน.มาใช้เป็นโครงข่ายเสริมโครงข่ายหลัก   |
+-------+--------------------------------------------------------------+
| ม.ค.  |   ได้รับอนุญาตจากกรุงเทพมหานคร (กทม.)                            |
| 2552  |   ให้สามารถก่อสร้างท่อร้อยสายใต้ดินฝั่งใต้แนวบาทวิถี                     |
|       |   ของแนวสถานีรถไฟฟ้าบีทีเอส เพื่อติดตั้งสายเคเบิ้ลใยแก้วนำแสง            |
|       |   และจัดสร้างเป็นระบบโครงข่ายเชื่อมต่อ เพื่อการให้บริการ                |
+-------+--------------------------------------------------------------+
| มิ.ย.  |   เพิ่มทุนจดทะเบียนบริษัท เป็น 80 ล้านบาท ประกอบด้วยจำนวนหุ้น 8 ล้านหุ้น   |
| 2552  |   มูลค่าที่ตราไว้ 10 บาทต่อหุ้น                                      |
+-------+--------------------------------------------------------------+
| ก.ค.  |   ได้รับการรับรองมาตรฐานการเชื่อมต่อโครงข่ายการให้บริการ Metro        |
| 2552  |   Ethernet จาก Metro Ethernet Forum                          |
|       |   ให้เป็นผู้ให้บริการที่สามารถเชื่อมต่อกับ International Carriers        |
|       |   ทั่วโลกได้                                                    |
+-------+--------------------------------------------------------------+
| ก.ย.  |   เพิ่มทุนจดทะเบียนและทุนชำระแล้วของบริษัท เป็น 225 ล้านบาท            |
| 2552  |   ประกอบด้วยจำนวนหุ้น 22.5 ล้านหุ้น                                |
|       |                                                              |
|       |   มูลค่าที่ตราไว้ 10 บาทต่อหุ้น                                      |
+-------+--------------------------------------------------------------+
| พ.ค.  |   จดทะเบียนแปรสภาพกิจการเป็นบริษัทมหาชนและเพิ่มทุนจดทะเบียนบริษัทเป็น    |
| 2553  |   300 ล้านบาท ประกอบด้วยจำนวนหุ้น 300 ล้านหุ้น มูลค่าที่ตราไว้ 1 บาทต่อหุ้น |
+-------+--------------------------------------------------------------+
| ส.ค.  | จัดทำสัญญาใช้บริการโครงข่ายระบบเส้นใยแก้วนำแสงกับการไฟฟ้านครหลวง      |
| 2553  | เป็นระยะเวลา 12 ปี นับจาก สิงหาคม 2553                           |
|       | และสามารถใช้สิทธิแห่งทางในการพาดสายเคเบิ้ลใยแก้วนำแสง บนเสาไฟฟ้าของ  |
|       | กฟน. เพื่อให้บริการแก่ลูกค้าได้เพิ่มเติม                                |
+-------+--------------------------------------------------------------+
| พ.ย.  | บริษัทได้เข้าจดทะเบียนในตลาดหลักทรัพย์แห่งประเทศไทย โดยใช้ชื่อย่อหลักทรัพย์ |
| 2553  | SYMC                                                         |
+-------+--------------------------------------------------------------+
| ธ.ค.  | ได้รับเลือกให้เป็นผู้เข้ารอบสุดท้าย (Finalists) เป็นปีที่ 4                |
| 2553  | ติดต่อกันในการประกวด MEF Awards for the Asia-Pacific Carrier    |
|       | Ethernet Service Provider of the Year                        |
+-------+--------------------------------------------------------------+
| มิ.ย.  | SYMC ได้รับเลือกเข้าคำนวณดัชนี FTSE SET Shariah                    |
| 2554  |                                                              |
+-------+--------------------------------------------------------------+
| มิ.ย.  | ได้รับใบอน                                                     |
| 2554  | ุญาตประกอบกิจการโทรคมนาคมเพื่อให้บริการอินเทอร์เน็ตเกตเวย์ระหว่างประเทศ |
|       | และบริการชุมสายอินเทอร์เน็ต แบบที่สอง ที่มีโครงข่ายเป็นของตนเอง          |
|       | มีอายุใบอนุญาต 5 ปี                                              |
+-------+--------------------------------------------------------------+
| ส.ค.  | ได้รับใบอ                                                      |
| 2554  | นุญาตประกอบกิจการโทรคมนาคมเพื่อให้บริการวงจรเช่าส่วนบุคคลระหว่างประเทศ |
|       | (International Private Leased Circuit : IPLC) และ            |
|       | วงจรเช่าส่วนบุคคลระหว่างประเทศแบบเสมือน (IP – Virtual Private     |
|       | Network : IP-VPN) แบบที่สาม มีอายุใบอนุญาต 15 ปี                   |
+-------+--------------------------------------------------------------+
| ธ.ค.  | ได้รับผลประเมินการสำรวจรายงานการกำกับดูแลกิจการที่ดีของบริษัทจดทะเบียน   |
| 2554  | โดยสมาคมส่งเสริมสถาบันกรรมการบริษัทไทย (IOD) ในระดับ “ดีมาก”        |
+-------+--------------------------------------------------------------+

3.2 ภาพรวมการประกอบธุรกิจของบริษัท

บริษัทดำเนินธุรกิจเป็นผู้ให้บริการวงจรสื่อสารความเร็วสูงภายในประเทศ
โดยใช้โครงข่ายเคเบิ้ลใยแก้วนำแสงเป็นโครงข่ายหลัก
ซึ่งโครงข่ายเคเบิ้ลใยแก้วนำแสงนี้ถือเป็นโครงสร้างพื้นฐานของธุรกิจโทรคมนาคม
รองรับการสื่อสารในรูปแบบต่างๆที่มีประสิทธิภาพสูง สามารถรับส่งข้อมูลได้อย่างรวดเร็วแม่นยำ
และปลอดภัยเช่น การรับ-ส่งข้อมูล ภาพเสียง การใช้งานรับ - ส่งข้อมูลภายในระหว่างสำนักงาน
(Intranet) การเชื่อมโยงโครงข่ายสำนักงานใหญ่และสาขา
การใช้งานเชื่อมต่ออินเทอร์เน็ตของสำนักงานขนาดใหญ่ การเชื่อมต่อวงจรระหว่างประเทศ
การเชื่อมต่อวงจรระหว่างสถานีฐานบริการของประกอบการโทรคมนาคมรายอื่น เช่น
ผู้ให้บริการโทรศัพท์ระบบ 3G การแพร่ภาพกระจายเสียงแบบดิจิตัลบรอดแคสต์ เป็นต้น
โดยสามารถจัดการให้บริการอย่างมีประสิทธิภาพ ตามความเหมาะสมในแต่ละธุรกิจของผู้ใช้บริการ
(Customization) ด้วยทีมงานผู้เชี่ยวชาญที่มีความรู้ ความสามารถ และประสบการณ์สูง
มีการควบคุมการทำงานด้วยระบบคอมพิวเตอร์ทำให้สามารถตรวจสอบเหตุขัดข้องให้ผู้ใช้บริการได้อย่างรวดเร็ว

[]

การใช้ประโยชน์จากโครงข่ายเคเบิ้ลใยแก้วนำแสง

ปัจจุบันบริษัทได้ขยายพื้นที่ให้บริการโครงข่ายจากพื้นที่ในย่านธุรกิจในกรุงเทพมหานคร
และปริมณฑลเขต สู่เขตเศรษฐกิจในภูมิภาค เช่น นิคมอุตสาหกรรม 10 แห่ง ได้แก่
นิคมอุตสาหกรรมโรจนะ นิคมอุตสาหกรรมไฮเทค นิคมอุตสาหกรรมบางปะอิน
นิคมอุตสาหกรรมบางกะดี นิคมอุตสาหกรรมลาดกระบัง นิคมอุตสาหกรรมบางพลี
นิคมอุตสาหกรรมอัญธานี นิคมอุตสาหกรรมบางปู นิคมอุตสาหกรรมเวลโกรว์
และนิคมอุตสาหกรรมบางชัน และได้ขยายพื้นที่ให้บริการถึงชายแดนภาคตะวันออกที่อำเภอโรงเกลือ
จังหวัดสระแก้ว เพื่อเชื่อมต่อวงจรสู่วงจรระหว่างประเทศ

กลุ่มลูกค้าเป้าหมาย

ลูกค้าของบริษัทแบ่งได้เป็น 2 กลุ่มหลักคือ

1)  กลุ่มลูกค้าที่เป็นผู้ให้บริการโทรคมนาคม
    ซึ่งนำบริการโครงข่ายของบริษัทไปให้บริการเชิงพาณิชย์แก่ลูกค้า End-user อีกทอดหนึ่ง เช่น
    ผู้ให้บริการด้านอินเทอร์เน็ต (Internet Service Provider: ISP)
    ผู้ให้บริการด้านศูนย์ข้อมูล (Data Center) ผู้ให้บริการโทรศัพท์เคลื่อนที่ (Mobile Phone
    Operator) ผู้ให้บริการด้านโทรคมนาคมระหว่างประเทศ (International Carrier)
    เป็นต้น

2)  กลุ่มลูกค้าองค์กรที่เป็น End-user เช่น องค์กรธุรกิจ นิติบุคคล
    และผู้ประกอบกิจการโทรคมนาคมรายอื่น
    ที่มีความต้องการใช้บริการวงจรสื่อสารของบริษัทเพื่อการรับ -
    ส่งข้อมูลขนาดใหญ่อย่างรวดเร็ว เช่น
    ผู้ผลิตรายการโทรทัศน์ที่มีการแพร่ภาพกระจายเสียงแบบดิจิตัลบรอดแคสต์ ธนาคารพาณิชย์
    บริษัทค้าปลีกโมเดิร์นเทรด บริษัทข้ามชาติ บริษัทหลักทรัพย์ หรือ โรงแรม เป็นต้น

ลูกค้าของบริษัทจะเป็นองค์กรธุรกิจที่ให้ความสำคัญกับเรื่องของคุณภาพการให้บริการตลอดจนประสิทธิภาพและเสถียรภาพของโครงข่ายในการใช้งานมากกว่าเรื่องราคาหรืออัตราค่าบริการ
และเป็นกลุ่มลูกค้าที่มีศักยภาพและมีการเจริญเติบโตอย่างต่อเนื่อง นอกจากนั้น
บริษัทได้เน้นกลุ่มเป้าหมายไปที่กลุ่มลูกค้าบริษัทข้ามชาติมากขึ้นโดยได้เริ่มเจาะกลุ่มเป้าหมายเข้าไปยังเขตนิคมอุตสาหกรรม
เนื่องจากเป็นกลุ่มลูกค้าที่ให้ความสำคัญกับเรื่องของคุณภาพและบริการมากกว่าเรื่องราคาเช่นเดียวกัน

1) กลุ่มลูกค้าที่เป็นผู้ให้บริการโทรคมนาคม
ซึ่งนำบริการโครงข่ายของบริษัทไปให้บริการเชิงพาณิชย์แก่ลูกค้า End-user อีกทอดหนึ่ง

ประกอบด้วยบริษัทผู้ให้บริการโทรคมนาคมทั้งภายในประเทศและระหว่างประเทศ
ซึ่งสามารถแบ่งเป็นประเภทหลักได้ดังนี้

1.  ผู้ให้บริการด้านอินเทอร์เน็ต (Internet Service Provider: ISP)
    จะให้บริการเทคโนโลยีอินเทอร์เน็ตแก่ลูกค้า End-user
    โดยใช้โครงข่ายวงจรสื่อสารความเร็วสูงของบริษัท
    โดยผู้ให้บริการด้านอินเทอร์เน็ตรายใหญ่ได้แก่ บริษัท ซีเอส ล็อกซอินโฟ จำกัด (มหาชน)
    (CSL) บริษัท เคเอสซี คอมเมอร์เชียล อินเตอร์เนต จำกัด (KSC) หรือ บริษัท
    อินเทอร์เน็ตประเทศไทย จำกัด (มหาชน) (INET) เป็นต้น

2.  ผู้ให้บริการด้านศูนย์ข้อมูล (Data Center)
    จะดำเนินการให้บริการการจัดเก็บข้อมูลในลักษณะของข้อมูลอิเล็กทรอนิกส์
    รวมทั้งจัดหาโปรแกรมต่างๆเป็นต้นแก่ลูกค้า End-user
    โดยผู้ให้บริการด้านศูนย์ข้อมูลเหล่านี้จะไม่มีโครงข่ายเป็นของตนเองจึงมีความจำเป็นที่ต้องใช้โครงข่ายของบริษัท
    เพื่อต่อเชื่อมไปถึงสำนักงานของลูกค้า End-user เช่นเดียวกับผู้ให้บริการด้านอินเทอร์เน็ต
    ตัวอย่างผู้ให้บริการด้านศูนย์ข้อมูลได้แก่ บริษัท ที.ซี.ซี. เทคโนโลยี จำกัด (TCCT)
    ซึ่งเป็นผู้ให้บริการด้านศูนย์ข้อมูลรายใหญ่ในประเทศไทย
    และยังเป็นผู้ให้บริการการจัดเก็บข้อมูลอิเล็กทรอนิกส์แบบครบวงจรและบริการ Application
    Service Provider (ASP) ด้วย

3.  ผู้ให้บริการโทรศัพท์เคลื่อนที่ (Mobile Phone Operator)
    แม้ผู้ให้บริการโทรศัพท์เคลื่อนที่จะมีโครงข่ายเป็นของตนเองอยู่เป็นจำนวนมากก็ตาม
    แต่ก็ยังมีความจำเป็นจะต้องเช่าโครงข่ายของบริษัทเพื่อใช้เป็นโครงข่ายพื้นฐาน (Backbone)
    เพิ่มเติมของโครงข่ายการให้บริการโทรศัพท์เคลื่อนที่เอง
    เพื่อให้สามารถขยายพื้นที่การให้บริการแก่ลูกค้า End-user
    ภายในเครือข่ายของตนเองให้กว้างขวางและทั่วถึงโดยรวดเร็ว
    และเพื่อใช้ในการเชื่อมต่อกับโครงข่ายของผู้ให้บริการโทรคมนาคมอื่นๆ ตัวอย่าง
    ผู้ให้บริการโทรศัพท์เคลื่อนที่ เช่น บริษัท โทเทิ่ลแอ็คเซ็ส คอมมูนิเคชั่น จำกัด (มหาชน)
    (DTAC) ซึ่งเป็นบริษัทผู้ให้บริการโทรศัพท์เคลื่อนที่รายใหญ่รายหนึ่งในประเทศ เป็นต้น

4.  ผู้ให้บริการวงจรเช่าส่วนบุคคลระหว่างประเทศ (IPLC)
    ซึ่งให้บริการเชื่อมต่อระหว่างโครงข่ายในประเทศกับโครงข่ายทางไกลระหว่างประเทศ
    และมีความประสงค์ที่จะใช้โครงข่ายภายในประเทศของบริษัทเพื่อให้ตนสามารถเชื่อมต่อบริการ
    IPLC ไปถึงสำนักงานของลูกค้า End-user ที่ตั้งอยู่ในประเทศได้ ตัวอย่าง
    ผู้ประกอบการดังกล่าว เช่น บริษัท จัสเทล เน็ทเวิร์ค จำกัด บริษัท ทรู อินเตอร์เนชั่นแนล
    เกตเวย์ จำกัด เป็นต้น

5.  ผู้ให้บริการด้านโทรคมนาคมระหว่างประเทศ (International Carrier)
    ผู้ให้บริการดังกล่าวส่วนใหญ่เป็นผู้ประกอบกิจการโทรคมนาคมในต่างประเทศ
    และมีความต้องการให้บริการวงจรระหว่างประเทศจากสำนักงานของลูกค้า End-user
    ซึ่งเป็นบริษัทแม่ที่ตั้งอยู่ในต่างประเทศให้เข้ามาถึงสำนักงานบริษัทลูกหรือสำนักงานสาขาที่ตั้งอยู่ในประเทศไทย
    โดยผู้ประกอบการดังกล่าวจะทำการเชื่อมต่อวงจรของตนเองจากต้นทางที่อยู่ในต่างประเทศมายังศูนย์เชื่อมต่อระหว่างประเทศของผู้ให้บริการวงจรเช่าส่วนบุคคลระหว่างประเทศ
    (IPLC)
    ซึ่งศูนย์เชื่อมต่อนั้นจะมีการต่อเชื่อมกับโครงข่ายวงจรสื่อสารความเร็วสูงภายในประเทศของบริษัทที่ไปถึงปลายทางคือสำนักงานลูกค้า
    End-user ในประเทศอยู่แล้วทำให้ผู้ประกอบการ International Carrier
    ดังกล่าวสามารถให้บริการจากต้นทางต่างประเทศถึงปลายทางในประเทศได้
    ตัวอย่างผู้ประกอบการ เช่น บริษัท สิงคโปร์ เทเลคอมมูนิเคชั่นส์ จำกัด (Singtel) บริษัท
    เวอริซอน บิสิเนส จำกัด(Verizon) และ บริษัท ฮัทชิสัน โกลบอล คอมมิวนิเคชั่น จำกัด
    (Hutchison) เป็นต้น

6.  กลุ่มลูกค้าผู้รับจ้างวางระบบสื่อสารโทรคมนาคมและเทคโนโลยีสารสนเทศแบบครบวงจร
    (System Integrator)
    โดยกลุ่มลูกค้าประเภทนี้ส่วนใหญ่แล้วจะเป็นผู้จัดหาติดตั้งและวางระบบโทรคมนาคมให้แก่องค์กรทั้งภาครัฐและภาคเอกชน
    โดยจะเข้าร่วมประมูลงานที่เกี่ยวข้องกับการจัดหา Hardware และ Software
    รวมถึงการจัดวางระบบสื่อสารข้อมูลเพื่อเชื่อมต่อ Hardware และ Software ต่างๆ
    โดยถ้าเป็นในส่วนของการจัดหาโครงข่ายวงจรสื่อสารความเร็วสูงในการรับ -
    ส่งข้อมูลดังกล่าว
    ผู้รับจ้างวางระบบก็จะทำการเช่าวงจรสื่อสารความเร็วสูงของบริษัทที่มีคุณสมบัติตามที่ต้องการร่วมกับการจัดหาบริการอื่นๆ
    เพื่อส่งมอบงานโครงการให้แก่ลูกค้าต่อไป ตัวอย่างของผู้รับจ้างวางระบบ ได้แก่ บริษัท
    แอ็ดวานซ์ อินฟอร์เมชั่น เทคโนโลยี จำกัด (มหาชน), บริษัท สามารถคอร์ปอเรชั่น จำกัด
    (มหาชน) และ บริษัท ดาต้าคร้าฟท์ (ประเทศไทย) จำกัด เป็นต้น

2) กลุ่มลูกค้าองค์กรที่เป็น End-user

กลุ่มลูกค้าองค์กรที่เป็น End-user ได้แก่ กลุ่มธุรกิจที่ต้องการการรับ -
ส่งข้อมูลปริมาณมากเพื่อการดำเนินกิจการของตน เช่น
การเชื่อมโยงโครงข่ายระหว่างสำนักงานใหญ่กับสำนักงานสาขาของธนาคารหรือบริษัทค้าปลีกโมเดิร์นเทรดที่มีสาขาจำนวนมาก
การเชื่อมโยงโครงข่ายระหว่างผู้ผลิตรายการโทรทัศน์ที่มีการแพร่ภาพกระจายเสียงแบบดิจิตัลบรอดแคสต์กับสถานีดาวเทียมไทยคม
หรือ ระหว่างบริษัทนำเข้า - ส่งออกสินค้ากับกรมศุลกากร เป็นต้น ตัวอย่างลูกค้าองค์กรที่เป็น
End-user เช่น ธนาคารเอชเอสบีซี ประเทศไทย ธนาคารซิตี้แบงก์ ธนาคารกสิกรไทย จำกัด
(มหาชน) บริษัท เชฟรอนประเทศไทยสำรวจและผลิต จำกัด บริษัท
ปตท.สำรวจและผลิตปิโตรเลียม จำกัด (มหาชน) บริษัท โตโยต้า มอเตอร์ ประเทศไทย จำกัด
บริษัท เบอร์ลี่ ยุคเกอร์ จำกัด (มหาชน) บริษัท หลักทรัพย์บัวหลวง จำกัด (มหาชน) บริษัท
ดีทแฮล์ม จำกัด บริษัท จีเอ็มเอ็ม แกรมมี่ จำกัด (มหาชน) และ บริษัท บีอีซีเวิลด์ จำกัด
(มหาชน) เป็นต้น

3.3 ลักษณะผลิตภัณฑ์หรือบริการ

บริษัทมีรายได้หลักจากการให้บริการให้เช่าวงจรสื่อสารความเร็วสูง และมีรายได้อื่นๆ เช่น
รายได้จากการบริหารจัดการและบำรุงรักษาโครงข่าย
ซึ่งประเภทของเทคโนโลยีการให้บริการวงจรสื่อสารของบริษัทสามารถแบ่งออกเป็น 6
ประเภทหลักดังนี้

1.  Metro Ethernet (ME)

2.  Ready Ethernet (RE)

3.  Time Division Multiplexing (TDM)

4.  Synchronous Digital Hierarchy (SDH)

5.  Ethernet over Synchronous Digital Hierarchy (EoSDH)

6.  Dark Fiber

3.4 โครงสร้างรายได้

รายได้แยกตามประเภทบริการ

[]

[]